Oficial din Israel despre moartea președintelui Iranului Ebrahim Raisi: ”N-am fost noi”. Condoleanțe de la Putin, Xi Jinping și Erdogan
Israelul nu a fost implicat în moartea președintelui iranian Ebrahim Raisi într-un accident de elicopter în care și-au pierdut viața mai mulți membri ai anturajului său, inclusiv ministrul de Externe, a declarat luni pentru Reuters un oficial israelian, în timp ce mesajele de condoleanțe continuă să sosească, între altele, din partea unor țări aliate Iranului, precum Rusia și China.